Appokat fejlesztettek a készenléti szerveknek
Siker volt az Airbus Critical AppChallenge Hungary fejlesztõi verseny.
Míg egy átlagos okostelefon-felhasználó számára a virtuális és kevert valóság vagy a mesterséges intelligencia ma már számos alkalmazásban hozzáférhetõ és használható, a készenléti szervek ennél jóval régebbi technológiákkal dolgoznak a magyar polgárok védelméért nap mint nap.

Ezt a digitális szakadékot hivatott áthidalni az Airbus Critical AppChallenge Hungary fejlesztõi verseny: a résztvevõk olyan applikációkat fejlesztettek a készenléti szervek speciális okostelefonjára, a Tactilon Dabatra, melyek a magyar rendõrség, mentõk, tûzoltók és egyéb szervek munkáját segíthetik a jövõben. A díjazott fejlesztések között van például a terepi felderítést és az eltûnt személyek keresését támogató applikáció is.

Biztonságos környezetben, titkosított adatátvitelen alapuló alkalmazások segíthetik a jövõben a magyar készenléti szervek munkáját az LTE okostelefon és a Tetra eszközök kombinációját jelentõ Tactilon Dabat eszközökön.

Egy tucat hasznos fejlesztés valósult meg a Critical AppChallenge Hungary döntõjében, amely 24 órás intenzív fejlesztõi munka és egy pitch-verseny után ért véget Budapesten.

Az Airbus DS SLC Magyarországi Fióktelepe által kiírt versenyen a hazai és nemzetközi szakértõkbõl álló zsûri két kategóriában hirdetett gyõztest: a független fejlesztõk közül az CriticalEye applikációt megálmodó csapat, a cég beszállítói közül pedig MegtalálApp fejlesztõi bizonyultak a legjobbnak.

A CriticalEye képes a kárhelyen lévõ, az okos TETRA eszközre képek átvitelére képes kamerák (például rendõrségi-, katasztrófavédelmi- és egészségügyi drónok, endoszkópok, telepített és mobil kamerák) képeinek, videóinak fogadására és egy zártláncú, védett hálózaton történõ továbbítására. Ezzel a terepen lévõ készenléti szervek kollégái átfogó képet kaphatnak a "forró zónáról" az élõerõ veszélyeztetése nélkül.

A MegtalálApp az eltûnt vagy szökésben lévõ személyek keresését forradalmasíthatja: az alkalmazás segítségével gyorsabbá és hatékonyabbá válhat nagyobb kiterjedésû külsõ helyszínek átkutatása a katasztrófavédelem és a rendõrség számára. A terepen dolgozók egy valós idejû térképen láthatják saját és egymás aktuális pozícióját, a korábban bejárt területet, a megtalált nyomokat és minden, a kutatást támogató metaadatot (megjegyzések, képek, videók, hangfelvételek). A keresést koordináló személy az applikációhoz tartozó webes felületen instruálhatja a bevetés tagjait.

Különdíjban részesültek a sürgõsségi és mentõellátást végzõ szervezetek (például Országos Mentõszolgálat, Magyar Honvédség, Sürgõsségi Betegellátó Centrum) beteg és sérült ellátását támogató applikációt fejlesztõ Pap Oszkár, a bevetések teljes folyamatát átfogó, és azt adatokkal, információkkal támogató OverWatch, valamint a terepen dolgozókat állandó vagy ad-hoc munkacsoportba szervezõ I see You (ICU) megálmodói.

A Critical AppChallenge Hungary fejlesztõi versenyre közel harminc nevezés érkezett. Az Airbus DS SLC Magyarországi fióktelepe annak érdekében hívta életre a fejlesztõi versenyt, hogy a készenléti szervek által használt, speciális titkosítású kommunikációs eszközökön is elérhetõek legyenek olyan praktikus alkalmazások, amelyek egyszerûsítik a készenléti szervek munkáját, növelik a hatékonyságukat és megfelelnek az érintett szervek szigorú biztonsági követelményeinek. Az élményen és szakmai tapasztalaton túl a döntõs csapatok mindegyike 1500 eurót kapott a fejlesztéssel járó költségeik kompenzálására.

„Hisszük, hogy a jó ötletek bárhonnan érkezhetnek, ezért is rendeztük meg idén Magyarországon is a Critical AppChallenge versenyt. A csapatok pedig felülmúlták a várakozásainkat: mindössze 24 óra alatt valós, a készenléti szervek számára kihívást jelentõ problémákat azonosítottak és olyan megoldásokat fejlesztettek, melyekkel a különbözõ folyamatok és bevetések minden eddiginél hatékonyabban zajlhatnak" - mondta Fáy András, az Airbus DS SLC Magyarországi Fióktelepének cégvezetõje.
Airbus